કપિલ શર્માને હૉસ્પિટલમાં દાખલ કરવામાં આવ્યા બાદ તેણે ફરી ‘ધ કપિલ શર્મા શો’નું શૂટિંગ શરૂ કર્યું છે. ગયા બુધવારે તેના શોના સેટ પર કપિલનું બ્લડ-પ્રેશર ઘટી જતાં તેને અંધેરીમાં હૉસ્પિટલમાં દાખલ કરવામાં આવ્યો હતો. ક્રિતી સૅનન અને સુશાંત સિંહ રાજપૂતની ફિલ્મ ‘રાબતા’ આ શુક્રવારે રિલીઝ થઈ રહી હોવાથી કપિલ સારો ન હોવા છતાં શનિવારે સેટ પર પહોંચ્યો હતો અને તેણે શૂટિંગ કર્યું હતું.